Document ID: /roh_data/filtered/fineweb-2-filterrobots_roh.jsonl.gz/60587

Dals 3 jün 2023:
Il motiv principal da la cumplettamaing nouv’exposiziun dal Parc Naziunal es «spazi sulvadi».
Tuot quai cha Vus passantais quia nun es be s-chet e sulvadi, d’impersè eir s-chet Parc Naziunal.
Viadi d’exploraziun tras ils locals d’exposiziun
In noss locals d’exposiziun pudais Vus viver il Parc Naziunal in tuot sias fatschettas.
Mumaints clav
In üna viva inscenaziun gnis Vus a savair cuntgnüts interessants sur dals mumaints decisivs ill’istorgia dal Parc Naziunal.
Natüra sulvadia – e nus?
Co esa cun Vossas aignas imaginaziuns d’üna natüra sulvadia? Co as svilupess ün lö sulvadi, scha Vus pudessat decider? Simlas dumondas as tiran sco ün fil cotschen tras tuot l’exposiziun – cun üna fin inaspettada.
Ün’exposiziun per tuots
La nouv’exposiziun dal Parc Naziunal es ün evenimaint per tuot ils s-chalins d’età e per tuottas pretaisas